Thread:Portal talk:Fi/Itemin suomentaminen/reply (7)

Voisi alkaa tuota sanastoa muokkaamaan. Käännän nyt aluksi selvät, kuten:
 * property = ominaisuus
 * query = kysely
 * reference = lähde

Seuraavista kysyn vielä varmuuden vuoksi:
 * entity = aihe
 * qualifier = määre (Määre on hyvä sana, se on ytimekkäämpi kuin määrite.)
 * language fallbacks = varakielet
 * sitelink = sivustolinkki

Badgea en itse kääntäisi pinssiksi, sillä en ole yleisesti kuullut käyttöliittymissä esiintyviä badgeja kutsuttavan pinsseiksi. Se ei olisi tuttu vertaus. Merkki on sekä vertaus että kuvaava. En myöskään näe sanassa merkki erityisemmin huonoja puolia.

Datatyyppi toimii kummin vain, joskin data on toisaalta kuvaavampi tässä yhteydessä – kyse on nimenomaan tietokannallisista ominaisuus–arvopareista. Ymmärrän toki, että tietotyyppi on suomenkielisempi, mutta kannattaisin datatyyppiä piirun verran enemmän.

Titlesta ja labelistä tuli mieleen, että yksi mahdollisuus olisi kääntää title otsikko, label nimi (tai nimitys) ja sitten item kohde – jotta nimike ei sekoittuisi nimeen.